**ΔΙΚΗΓΟΡΙΚΟΣ ΣΥΛΛΟΓΟΣ ΑΘΗΝΩΝ**

**ΔΙΕΥΘΥΝΣΗ ΠΛΗΡΟΦΟΡΙΑΚΩΝ ΣΥΣΤΗΜΑΤΩΝ**

**ΚΑΙ ΑΝΑΠΤΥΞΗΣ ΨΗΦΙΑΚΩΝ ΥΠΗΡΕΣΙΩΝ**

**ΑΚΑΔΗΜΙΑΣ 60, 106 79, ΑΘΗΝΑ**

**E-mail:** **tilematiki@dsa.gr**

**Τηλ.: 210 3398230, -231, -235, -236, -215, -204**

**Προς**: Ολομέλεια Δικηγορικών Συλλόγων

**Αριθμ. Πρωτ.**: 7555/09.06.2021

Αθήνα, 9 Ιουνίου 2021

Θέμα: **Α.)Υπηρεσίες τρίτων συστημάτων σε δικηγόρους - Διαλειτουργικότητα**

**Β.)Υπηρεσίες Μητρώου – Δια δραστική επικοινωνία Συλλόγου με μέλη**

**Γ.) Προτάσεις Αξιοποίησης**

**Α.)Υπηρεσίες τρίτων συστημάτων σε δικηγόρους - Διαλειτουργικότητα**

Το Ολοκληρωμένο Πληροφοριακό Σύστημα (ΟΠΣ) των Δικηγορικών Συλλόγων (https://portal.olomeleia.gr) παρακολουθώντας τις εξελίξεις, ενίσχυσε και ανέπτυξε ηλεκτρονικές εφαρμογές για τους Δικηγόρους, στους οποίους εξασφάλισε πρόσβασης σε υπηρεσίες ηλεκτρονικής διακυβέρνησης κρατικών φορέων, προκειμένου να ενεργούν για λογαριασμό και ως πληρεξούσιοι δικηγόροι των πολιτών-εντολέων τους. Η πιστοποίηση της ιδιότητας του Δικηγόρου για ασφαλή πρόσβαση σε τρίτα συστήματα διασφαλίζεται σε πραγματικό χρόνο από τα στοιχεία του μητρώου που τηρεί ο κάθε Δικηγορικός Σύλλογος

Η διαδικασία υπήρξε ιδιαίτερα δυσχερής, επειδή η γραφειοκρατία ακόμη και με εξουσιοδότηση του πολίτη προς το δικηγόρο, αρνείτο να αποδεχθεί ότι οι *δικηγόροι δεν θεωρούνται τρίτα πρόσωπα όταν εκπροσωπούν τους εντολείς τους και δικαιούνται να παραλαμβάνουν έγγραφα διοικητικών υπηρεσιών.*.

Αλλά και στο τομέα της δικαιοσύνης γίνεται προσπάθεια να μην αναγνωρίζεται η ιδιότητα του Δικηγόρος ως παράγοντα της δίκης, να μην δημιουργείτε η καρτέλα υποθέσεων του Δικηγόρου, να μην έχει πρόσβαση στην ψηφιακό φάκελο, να μην έχει πρόσβαση στην ροή δικογράφου, δικάσιμο, δημοσίευση Απόφασης κ.λπ. γεγονός που αποτυπώνεται και στην πρόσφατη διακήρυξη συνοπτικού διαγωνισμού του ΣτΕ παρά τις έγγραφες παρατηρήσεις μας [“Βελτίωση και επέκταση της υπηρεσίας ηλεκτρονικής κατάθεσης δικογράφων στο Ολοκληρωμένο Σύστημα Διαχείρισης Δικαστικών Υποθέσεων για την Διοικητική Δικαιοσύνη (ΟΣΔΔΥ ΔΔ)”](http://www.adjustice.gr/webcenter/content/conn/WebCenterSpaces-ucm/path/WebCenterSpaces-Root/ste/static/Pdf/Diagonismoi/20210514-171-2021%20%CE%94%CE%B9%CE%B1%CE%BA%CE%B7%CC%81%CF%81%CF%85%CE%BE%CE%B7_%CE%B7%CE%BB%CE%B5%CE%BA%CF%84%CF%81%CE%BF%CE%BD%CE%B9%CE%BA%CE%AE%20%CE%BA%CE%B1%CF%84%CE%AC%CE%B8%CE%B5%CF%83%CE%B7_21PROC008606899.pdf?lve)

Παρ’ όλα αυτά μέσω της διαλειτουργικότητας των ηλεκτρονικών συστημάτων της Ολομέλειας επιτυγχάνεται η άμεση και ταχύτατα διεκπεραίωση των δικηγορικών υποθέσεων και κατοχυρώνεται ο Δικηγόρος ως εκπρόσωπος του πολίτη έναντι των υπηρεσιών.

Οι υπηρεσίες αυτές έχουν αναλυτικά ως εξής:

1. Ροή μήνυσης – Πληροφόρηση πορείας ποινικής δικογραφίας
2. Χορήγηση αντιγράφου πρακτικών δημοσιευμένης διαθήκης
3. Αίτηση λήψης αντιγράφων δικαστικών αποφάσεων Εφ Αθ, Πρωτ Αθ, Ειρ Αθ
4. Υποβολή αιτήσεων και υπομνημάτων στις Εισαγγελίες Πρωτοδικών και Εφετών Αθηνών
5. Αίτηση λήψης αντιγράφων αποφάσεων Αρείου Πάγου και δικαστηρίων Πειραιά, Θεσσαλονίκης, Βέροιας, Άμφισσας, Κέρκυρας
6. Πρακτικά δικαστικών υποθέσεων
7. Κτηματολόγιο – Έρευνα και ηλεκτρονική υποβολή πράξεων
8. Υπουργείο Μετανάστευσης και Ασύλου για κλείσιμο ραντεβού ή για υποβολή ηλεκτρονικών αιτημάτων
9. Ραντεβού με υπηρεσίες/φορείς
10. Αιτήσεις στο δημοτολόγιο Θεσσαλονίκης
11. Άυλο συναινετικό διαζύγιο (υπό κατασκευή)
12. Αιτήσεις ασκούμενων για πρακτική άσκηση στα δικαστήρια ή σε δικηγορικά γραφεία – Δικηγορικές Εταιρείες (υπό κατασκευή)
13. Αιτήσεις Δικηγόρων – Δικηγορικών Εταιρειών για επιδοτούμενη πρακτική άσκηση (υπό κατασκευή)
14. Μητρώο πολιτών – Λήψη πιστοποιητικών ή ληξιαρχικών πράξεων (υπό κατασκευή)

**Β.)Υπηρεσίες Μητρώου – Δια δραστική επικοινωνία Συλλόγου με μέλη**

Μέχρι σήμερα στις υπηρεσίες μητρώου είχαν πρόσβαση αποκλειστικά οι υπηρεσίες μητρώου των Δικηγορικών Συλλόγων.

Σήμερα μέσω του Portal παρέχεται η δυνατότητα στον Δικηγόρο μετά την πιστοποίηση του, να έχει πρόσβαση στα δεδομένα του μητρώου που τον αφορούν και παράλληλα να μπορεί να τροποποιεί, να συμπληρώνει, να αναρτά, να υποβάλει αιτήματα στο μητρώο εξασφαλίζοντας την άμεση επικαιροποίησή του, χωρίς τη φυσική τους παρουσία του Δικηγόρου. Ενέργειες που αυξάνουν την αξιοπιστία του συστήματος διευκολύνουν και εξοικονομούν χρόνο στο Δικηγόρο.

Στα πλαίσια αυτά αναπτύχθηκε η εφαρμογή της Ηλεκτρονικής Κατάθεσης Εργολαβικών από το Δικηγόρο, της ηλεκτρονικής σφραγίδας από τον Οικείο Σύλλογο και την δημιουργία καρτέλας Εργολαβικών ανά δικηγόρο και Σύλλογο.

 Οι υπηρεσίες αυτές έχουν αναλυτικά ως εξής:

1. Διόρθωση – Συμπλήρωση προσωπικών στοιχείων Μητρώου
2. Ανάρτηση φωτογραφίας για ταυτότητα
3. Πληρωμή ετήσιας συνδρομής
4. Ολική Αναστολή
5. Μερική Αναστολή
6. Αναστολή λόγω εργασίας στην Ε.Ε.
7. Έμμισθη σχέση
8. Δήλωση συνεργατών
9. Προαγωγή
10. Αλλαγή διεύθυνσης έδρας
11. Ηλεκτρονική κατάθεση εργολαβικών
12. Καταχώριση στοιχείων Find a Lawyer
13. Έκδοση Πιστοποιητικού Δικηγορίας
14. Έκδοση Βεβαίωσης μέλους
15. Έκδοση λοιπών Βεβαιώσεων
16. Λίστα εκδοθέντων Πιστοποιητικών

**Γ) Προτάσεις Αξιοποίησης**

Από 1/9/2021 προτείνεται οι κάτωθι υπηρεσίες Μητρώου να πραγματοποιούνται αποκλειστικά ηλεκτρονικά:

Ηλεκτρονικής Κατάθεσης Εργολαβικών.

Διόρθωση – Συμπλήρωση προσωπικών στοιχείων Μητρώου (Τηλέφωνα, Κινητό, IBAN, Email, Αριθμός Τέκνων κ.λπ)

Αλλαγή Διεύθυνσης

Ανάρτηση Φωτογραφίας

Έκδοση Πιστοποιητικών

Έκδοση Βεβαιώσεων

Ομάδα Διοίκησης Έργου

ΟΠΣ Ολομέλειας

Βασίλειος Μανιός